Comencen les obres del CEIP Les Foies del Grau
16 març 2021

## Comencen les obres del CEIP Les Foies del Grau16 març 2021Última actualització: 14 juliol 2025

![](../gestion/img/a9ac4e85f6750b14223ceb2311685b023aa150990a01e18a9e95db4fd4b7b350.jpg)  
  

La regidora delegada d'Educació, **Carmen Fuster** ha informat que ja s'han iniciat els treballs de construcció del nou col·legi d'Infantil i Primària (CEIP) Les Foies en el Grau de Gandia.

El nou centre suposa una inversió de 3,5 milions d'euros i segons les previsions estarà finalitzat durant la primavera de 2022.

Aquesta inversió és una de les 13 actuacions incloses dins el Pla Edificant posat en marxa per la Generalitat Valenciana i executat pel govern municipal.

El nou centre s'està construint sobre una parcel·la municipal de 7.240 metres i tindrà una superfície construïda de 1.673 metres quadrats. Es distribuirà en una planta baixa i primera planta i albergarà tres aules d'Infantil, sis aules de Primària, zona esportiva-gimnàs i menjador. A més, el projecte contempla una possible ampliació de les instal·lacions en cas que fos necessari.  
També comptarà amb aules d'informàtica i de música. L'edifici estarà dotat amb el nivell A d'eficiència energètica, i s'ha incorporat climatització eficient.

[Twittear](https://twitter.com/share)